ઓલપાડ ટાઉનના નિહોળા નગરમાં રહેતી શીલાબેન ગિરીશભાઇ જોગીએ ઓલપાડ પોલીસ મથકમાં ફરિયાદ નોંધાવતા જણાવ્યું કે, તેમનો પુત્ર જગદીશ જોગી તેના મિત્ર હિતેશ ગામીત સાથે મંગળવારે સવારે ૮ કલાકના સુમારે તેમની હીરોહોન્ડા સ્પ્લેન્ડર બાઇક (નંબર-જીજે-૫,પીએલ-૮૯૦૭) હંકારી સુરતથી ઓલપાડ જઇ રહ્યા હતા તે સમયે તેઓ જોથાણ ગામની સીમમાં પાટિયા પાસે આવેલી સૈફી ડેરી ફાર્મ સામેથી પસાર થઇ રહ્યા હતા ત્યારે રોડ ઉપર હાઇવા ટ્રક (નંબર-જીજે-૨૧,ટી-૬૨૩૦) પણ ઓલપાડ તરફ દોડી રહી હતી.